คุณค่ะ หนูกินยาคุมฉุกเฉินไปวันที่23 เมษายน พอกินไปแล้วไม่มีเลือดจากผลข้างเคียงของยาคุมฉุกเฉินเลย พอผ่านไปสองอาทิตประจำเดือนของหนูมาตรงกำหนดเป๊ะคือวันที่9 แต่มีเลือดมาแค่2วัน วันแรกเลือดมาเยอะมากเลยค่ะ ปกติหนูจะเป็นประมาณ4-5วัน แต่เดือนนี้มันมาน้อยมาก เครียดมากค่ะ เป็นผลข้างเคียงของยาคุมฉุกเฉินรึป่าวคะ แล้วเลือดที่มาใช่ประจำเดือนมั้ยคะ
สวัสดีค่ะ การมีเลือดออกหลังจากทานยาคุมฉุกเฉินไปประมาณ 1 สัปดาห์นั้น ไม่จำเป็นต้องเกิดขึ้นในทุกราย และการไม่มีเลือดออก ไม่ได้หมายความว่าจะต้องมีการตั้งครรภ์เกิดขึ้นและหากเลือดที่ออกในวันที่ 9 พ.ค. เป็นช่วงวันเวลาที่ประจำเดือนควรจะมา เลือดดังกล่าวก็น่าจะเป็นประจำเดือนค่ะ แม้จะมาเพียง 2 วันก็ตาม เนื่องจากในแต่ละรอบเดือน ไม่จำเป็นต้องมีประจำเดือนมาเท่ากันค่ะ